Diari Oficial de la Generalitat Valenciana


Sumari del DOGV 7698, del 15-01-2016 (2015/10014)

Informació pública de la suspensió cautelar de llicències d'obres en l'àmbit de la delimitació que tramita el Servei Provincial de Costes d'Alacant, que afecta els béns de domini públic maritimoterrestre compresos en el tram de costa d'uns 6.800 metres de longitud corresponents al tram sud del litoral del municipi de Dénia comprés entre el barranc del Regatxo (exclòs) i el límit amb el terme municipal de Xàbia.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7698

Data del DOGV
:   15-01-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/10246


Data del document
:   15-12-2015

Organisme emissor
:   Ajuntament de Dénia

Tipus de document
:   Anunci

Descriptors 

:   * Dénia
    * administració local
    * pla d'urbanisme

Informació pública de la suspensió cautelar de llicències d'obres en l'àmbit de la delimitació que tramita el Servei Provincial de Costes d'Alacant, que afecta els béns de domini públic maritimoterrestre compresos en el tram de costa d'uns 6.800 metres de longitud corresponents al tram sud del litoral del municipi de Dénia comprés entre el barranc del Regatxo (exclòs) i el límit amb el terme municipal de Xàbia. [2015/10011]  
En data 4 de novembre de 2015, el Servei Provincial de Costes d'Alacant comunica a l'Ajuntament l'inici de la tramitació de l'expedient de delimitació esmentat, i remet una còpia dels plànols d'emplaçament i delimitació provisional del domini públic maritimoterrestre, a l'efecte de sol·licitar a l'Ajuntament l'informe municipal, així com la suspensió cautelar de l'atorgament de llicències d'obres en l'àmbit afectat per la delimitació, de conformitat amb el que disposa l'art. 21.2.b del Reglament general de costes (Reial Decret 876/2014).  
  
Considerant que la suspensió de llicències resulta un acte de compliment obligatori, ja que la competència urbanística queda condicionada per la legislació sectorial en benefici de la protecció del domini públic maritimoterrestre i la ribera de la mar, el Ple de l'Ajuntament, en sessió extraordinària de 3 de desembre de 2015, va adoptar l'acord de declarar la suspensió cautelar de llicències d'obres en els trams de costa següents:  
- Entre les fites M-1 a M-3 (al costat del barranc del Regatxo o canal Platja del Sol) i de la M-6 a M-10 (a l'est del c/ Orada). Referència plànol núm. 1.  
- Entre les fites M-90 i M-93, al marge dret i esquerre del barranc de l'Emboixar. Referència plànol núm. 8.  
- Entre les fites M-110 a M-113. Referència plànol núm. 8 i de M-154 a M-155, referència plànol núm. 9.  
- Entre les fites M-164 i M-204. Referència plànol núm. 10 i 11.  
- Entre les fites 204 i 208. Referència plànol núm. 11.  
Aquesta suspensió de llicències respon a la iniciativa i requeriment d'una altra administració pública per a la tutela de la seua competència i interés públic, per la qual cosa de forma expressa es declina la responsabilitat d'aquest ajuntament (articles 139 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb el que preveu l'article 48 del Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana).  
  
La suspensió finalitzarà amb la resolució de l'expedient de delimitació i, en tot cas, pel transcurs del termini de dos anys, a comptar des de la publicació d'aquest anunci en el Diari Oficial de la Comunitat Valenciana. Els plànols informatius de la delimitació es troben a disposició del públic en les dependències municipals de l'Àrea d'Urbanisme, ubicada en la ronda de les Muralles, 42.  
Igualment s'inserirà un anunci en el Butlletí Oficial de la Província d'Alacant, en un dels periòdics de major difusió en la Comunitat, en el tauler d'anuncis de la casa consistorial i en la pàgina web de l'Ajuntament, www.denia.es.  
Cosa que es fa pública per al coneixement general, i per tant, contra l'acord adoptat, pot interposar-se recurs potestatiu de reposició davant de l'òrgan que ho va dictar, en el termini d'un mes a comptar des de l'endemà de la publicació d'aquest anunci en el Diari Oficial de la Comunitat Valenciana. També podrà interposar-se recurs contenciós administratiu en el termini de dos mesos, a comptar des de la mateixa data, davant de l'òrgan jurisdiccional corresponent.  
  
Dénia, 15 de desembre de 2015.- L'alcalde president: Vicent Grimalt Boronat.